2. ลักษณะการประกอบธุรกิจ

2.1 ความเป็นมาของบริษัท

  ปี 2523 โรงพยาบาลบำรุงราษฎร์เปิดดำเนินการเป็นโรงพยาบาลเอกชนแห่งแรกในย่าน
  ใจกลางกรุงเทพมหานครด้วยขนาด 220 เตียง

  ปี 2532 บริษัท โรงพยาบาลบำรุงราษฎร์ จำกัด (มหาชน) (“บริษัท”) ได้เข้าเป็นบริษัท
  จดทะเบียนในตลาดหลักทรัพย์
  และประสบความสำเร็จในการนำหลักทรัพย์เข้าซื้อขายในตลาดหลักทรัพย์แห่งประเทศไทย

  ปี 2540 โรงพยาบาลเปิดอาคารโรงพยาบาลปัจจุบัน ขนาด 554 เตียง

  ปี 2542 โรงพยาบาลบำรุงราษฎร์ได้รับการรับรองมาตรฐาน ISO9002
  และเป็นโรงพยาบาลเอกชนแห่งแรกที่ได้รับการรับรองคุณภาพโรงพยาบาลไทย (Thai
  Hospital Accreditation หรือ HA)

  ปี 2543 บริษัทได้ขอให้ตลาดหลักทรัพย์แห่งประเทศไทยหยุดการซื้อขายหลักทรัพย์ของบริษัท
  เนื่องจากบริษัทอยู่ระหว่างการเจรจาปรับโครงสร้างหนี้กับเจ้าหนี้ และในเดือนสิงหาคมปีเดียวกัน
  บริษัทประสบความสำเร็จในการปรับโครงสร้างหนี้กับเจ้าหนี้

  ปี 2544 ด้วยความมุ่งมั่นที่จะเป็นผู้นำด้านคุณภาพ
  ทำให้บริษัทได้รับประกาศนียบัตรรับรองคุณภาพมาตรฐาน ISO14001
  ด้านการบริหารจัดการสิ่งแวดล้อม
  และเป็นโรงพยาบาลแห่งแรกในเอเชียที่ได้รับรองคุณภาพมาตรฐาน ISO9001:2000
  นอกจากนี้ยังได้รับการต่ออายุการรับรองคุณภาพโรงพยาบาลไทย (HA)
  ทำให้โรงพยาบาลบำรุงราษฎร์เป็นโรงพยาบาลแห่งแรกของประเทศไทยที่ได้รับการรับรองคุณภาพมาตรฐานพร้อมกัน
  3 มาตรฐาน ส่วนในเรื่องการขยายธุรกิจ บริษัทเล็งเห็นโอกาสในการขยายธุรกิจเข้าสู่
  “การแพทย์เชิงป้องกัน” (Preventive Medicine) จึงเปิดศูนย์สุขภาพไวทัลไลฟ์
  ซึ่งเริ่มเปิดให้บริการในวันที่ 28 สิงหาคม 2544

  ปี 2545 จากการที่บริษัทมีผู้ป่วยชาวต่างชาติเข้ามาใช้บริการเพิ่มขึ้นอย่างต่อเนื่อง ในปี 2545
  โรงพยาบาลจึงได้เปิดศูนย์บริการผู้ป่วยต่างชาติอย่างเป็นทางการ
  เพื่อรองรับผู้ป่วยชาวต่างชาติที่เพิ่มขึ้นเรื่อยๆ
  อีกทั้งบริษัทได้ก่อตั้งหน่วยงานบำรุงราษฎร์อินเตอร์เนชันแนล หรือ BHI โดยในขณะนั้น BHI
  มีวัตถุประสงค์ในการให้บริการปรึกษาและบริหารจัดการ
  รวมถึงวางแผนและออกแบบโรงพยาบาลให้กับโรงพยาบาลต่างๆ ในภูมิภาค ปัจจุบัน BHI
  อยู่ภายใต้การดำเนินงานของบริษัทบำรุงราษฎร์อินเตอร์เนชั่นแนล จำกัด
  ซึ่งขณะนี้เป็นบริษัทร่วมที่บริษัทถือหุ้นอยู่ 31.5% นอกจากนั้น
  บริษัทยังมีการพัฒนาทางด้านคุณภาพอย่างต่อเนื่อง โดยในปีเดียวกัน โรงพยาบาล บำรุงราษฎร์
  เป็นโรงพยาบาลแห่งแรกในเอเชียที่ได้รับการรับรองคุณภาพที่เป็นมาตรฐานระดับสากล โดย
  Joint Commission on International Accreditation (JCIA) จากสหรัฐอเมริกา

  ปี 2546
  เป็นปีที่บริษัทประสบความสำเร็จในการย้ายการซื้อขายหลักทรัพย์ของบริษัทกลับไปยังหมวดการแพทย์
  และหลักทรัพย์ของบริษัทได้เริ่มการซื้อขายในวันที่ 29 ตุลาคม 2546 เป็นต้นมา นอกจากนั้น
  บริษัทได้เริ่มการขยายธุรกิจโดยเริ่มสร้างอาคารผู้ป่วยนอกใหม่ เพื่อรองรับจำนวนผู้ป่วยที่เพิ่มขึ้น

  ปี 2547 บริษัทลดมูลค่าหุ้นที่ตราไว้จากเดิมหุ้นละ 10 บาทเป็นหุ้นละ 5 บาท
  เพื่อนำส่วนที่ลดลงของทุนชำระแล้วไปลดขาดทุนสะสมของบริษัท
  และได้เปลี่ยนแปลงมูลค่าหุ้นที่ตราไว้จาก 5 บาทเป็น 1 บาท (share split)
  ส่วนการขยายธุรกิจไปต่างประเทศ บริษัทย้ายการดำเนินงานของ BHI
  ไปอยู่ภายใต้ความรับผิดชอบของบริษัทบำรุงราษฎร์อินเตอร์เนชั่นแนล จำกัด
  ซึ่งเป็นบริษัทย่อยที่บริษัทถือหุ้น 100% ณ ขณะนั้น
  และได้ปรับเปลี่ยนนโยบายของบริษัทบำรุงราษฎร์อินเตอร์เนชั่นแนล จำกัด
  จากการให้บริการปรึกษาและบริหารจัดการ เป็นการลงทุนในโรงพยาบาลต่างๆ ในภูมิภาค

  ปี 2548 บริษัทบำรุงราษฎร์อินเตอร์เนชั่นแนล จำกัดได้ลงทุนในสัดส่วน 43.25% ในบริษัท
  เอเชียน ฮอสพิทอล อิงค์ (AHI) ซึ่งเป็นผู้ดำเนินกิจการโรงพยาบาลเอกชนขนาด 253 เตียง
  ในกรุงมะนิลา ประเทศฟิลิปปินส์

  ปี 2549 บริษัทบำรุงราษฎร์อินเตอร์เนชั่นแนล จำกัดลงทุนในสัดส่วน 49% ในบริษัท บำรุงราษฎร์
  ฮอสพิทอล ดูไบ ซึ่งเป็นบริษัทดำเนินกิจการโรงพยาบาลเอกชนขนาด 250 เตียงในรัฐดูไบ
  สหรัฐอาหรับเอมิเรตส์ โดยคาดว่าจะต้องใช้เงินลงทุนทั้งสิ้นประมาณ 388 ล้านบาท
  และบริษัทบำรุงราษฎร์อินเตอร์เนชั่นแนล จำกัด ได้จ่ายเงินลงทุนส่วนแรกเป็นจำนวน 25.8
  ล้านบาทแล้ว นอกจากนี้ ในปี 2549 บริษัทบำรุงราษฎร์อินเตอร์เนชั่นแนล
  จำกัดได้เพิ่มทุนโดยออกหุ้นสามัญใหม่จำนวน 5,764,701 หุ้นให้กับนักลงทุนเชิงกลยุทธ์ คือ
  Temasek, Istithmar และ ธนาคารกรุงเทพ จำกัด (มหาชน)
  ซึ่งทำให้สัดส่วนการถือหุ้นของบริษัทในบริษัทบำรุงราษฎร์อินเตอร์เนชั่นแนล จำกัด ลดลง จาก
  100% เหลือ 51%

  ปี 2550 สำหรับการขยายธุรกิจในกรุงเทพมหานคร
  บริษัทได้สร้างอาคารบำรุงราษฎร์อินเตอร์เนชั่นแนลคลินิก ซึ่งแล้วเสร็จและเปิดศูนย์ตรวจสุขภาพ
  ชั้น 11 และที่จอดรถเมื่อต้นปี 2550

  ในปี 2550 บริษัทบำรุงราษฎร์อินเตอร์เนชั่นแนล จำกัดได้เพิ่มทุนจดทะเบียน จาก
  1,176,470,100 บาท เป็น 2,749,336,700 บาท โดยมีการเพิ่มทุนสองครั้ง ครั้งแรก
  เพื่อให้ AFH International Company Limited (AFH) ซึ่งเป็นบริษัทย่อยที่ Asia
  Financial Holdings Limited ถือหุ้นอยู่ 100% เข้าเป็นผู้ถือหุ้น 19.5%
  ในบริษัทบำรุงราษฎร์อินเตอร์เนชั่นแนล จำกัด
  เป็นผลให้สัดส่วนการถือหุ้นของบริษัทในบริษัทบำรุงราษฎร์อินเตอร์เนชั่นแนล จำกัดลดลงจาก
  51.0% เป็น 31.5% ดั้งนั้นสถานะของบริษัทบำรุงราษฎร์อินเตอร์เนชั่นแนล
  จำกัดได้เปลี่ยนจากบริษัทย่อย เป็นบริษัทร่วมของบริษัท และการเพิ่มทุนครั้งที่สอง
  เพื่อการลงทุนของบริษัทบำรุงราษฎร์อินเตอร์ เนชั่นแนล จำกัด

  บริษัทบำรุงราษฎร์อินเตอร์เนชั่นแนล จำกัดได้ลงทุน 100% เป็นเงิน 75 ล้านเหรียญสหรัฐ
  ในบริษัท เอเชีย รีนัล แคร์ จำกัด (ARC) ARC
  เป็นผู้ให้บริการฟอกไตเอกชนที่ใหญ่ที่สุดในเอเชีย นอกจากนี้ บริษัทบำรุงราษฎร์อินเตอร์เนชั่นแนล
  จำกัด ได้ลงนามในสัญญากับสำนักงานสาธารณสุขรัฐอาบูดาบี
  และได้แปลงรายได้จากกิจการบริหารโรงพยาบาลซึ่งได้รับจากเอเชียน ฮอสพิทอล อิงค์ (AHI)
  ในประเทศฟิลิปปินส์ เป็นหุ้น เป็นผลให้สัดส่วนการถือหุ้นของบริษัทบำรุงราษฎร์อินเตอร์ เนชั่นแนล
  จำกัดใน AHI เพิ่มขึ้นจาก 43.25% เป็น 45.5% ณ วันที่ 31 ธันวาคม 2550

  บริษัท โกลเบิลแคร์ โซลูชั่น (ประเทศไทย) จำกัด (GCS Thailand)
  บริษัทร่วมซึ่งบริษัทถือหุ้นในสัดส่วน 30% ได้ขายผลิตภัณฑ์ซอฟท์แวร์ และสินทรัพย์อื่นๆ ให้กับ
  ไมโครซอฟท์คอร์ปอเรชั่น ประเทศสหรัฐอเมริกา และบริษัทไมโครซอฟท์ (ประเทศไทย) จำกัด
  เป็นผลให้บริษัทมีส่วนแบ่งกำไรจาก GCS Thailand จำนวน 829 ล้านบาทในไตรมาสที่ 4 ปี
  2550 และ GCS Thailand ได้ดำเนินการจดทะเบียนเปลี่ยนชื่อจาก บริษัทโกลเบิลแคร์ โซลูชั่น
  (ประเทศไทย) จำกัด เป็น บริษัท ซีดีอี เทรดดิ้ง จำกัด

  ปี 2551 สำหรับการขยายธุรกิจในกรุงเทพมหานคร
  บริษัทได้เปิดให้บริการพื้นที่ส่วนใหญ่ของอาคารบำรุงราษฎร์อินเตอร์เนชั่นแนลคลินิกแล้ว
  โดยในเดือนมิถุนายน 2551ได้เปิดเพิ่มอีก 7 ชั้น ซึ่ง 4 ชั้นเป็นคลินิกผู้ป่วยนอก รวมถึง
  ห้องทดสอบสมรรถภาพทางเดินหายใจ ต่อมไร้ท่อและ โภชนบำบัด รังสีวินิจฉัย ศูนย์หัวใจ โรคไต
  โรคติดเชื้อ โรคปอด อายุรกรรม ภูมิแพ้ โรคข้อและ รูมาติสซึ่ม โลหิตวิทยา เวชศาสตร์ฟื้นฟู
  ศัลยกรรมทั่วไป ศูนย์สุขภาพชาย ระบบทางเดินปัสสาวะ ศัลยกรรมประสาท ประสาทวิทยา
  เป็นผลให้ความสามารถในการให้บริการผู้ป่วยนอกเพิ่มขึ้น จาก 3,500 คนต่อวัน เป็น 4,500
  คนต่อวัน และอาคารบำรุงราษฎร์อินเตอร์เนชั่นแนลคลินิก มีโถงรับรองใหม่ ห้องรับรองระดับ
  VIP และศูนย์อาหารนานาชาติ “The Mezz” นอกจากนี้ ในปี 2551
  โรงพยาบาลได้ลงทุนในเทคโนโลยี เพื่อพัฒนาคุณภาพในการให้บริการ
  โดยเน้นถึงความปลอดภัยของผู้ป่วยเป็นวัตถุประสงค์สำคัญ
  ซึ่งรวมถึงระบบการจัดการยาแบบอัตโนมัติ ซึ่งนิยมเรียกกันว่า “หุ่นยนต์จัดยา” หรือ Pharmacy
  Robot เป็นเทคโนโลยีของ Swisslog ซึ่งเป็นหุ่นยนต์จัดยาเครื่องแรกในเอเชีย และ
  “ระบบห้องปฎิบัติการทางการแพทย์อัตโนมัติ (Lab Automation) ของเบคแมน คูลเตอร์
  (Beckman Coulter)” แห่งแรกในประเทศไทย นอกจากนี้
  บริษัทได้ซื้อคืนอาคารบีเอชทาวเวอร์ ในจำนวนเงิน 470 ล้านบาทจากธนาคารกรุงเทพ จำกัด
  (มหาชน) โดยที่ในปัจจุบัน อาคารบีเอช ทาวเวอร์
  ให้บริการห้องพักให้เช่าแก่ผู้ป่วยชาวต่างชาติและครอบครัว
  และบริษัทมีแผนที่จะแปลงเป็นห้องพักผู้ป่วยในเมื่อมีความต้องการ

  สำหรับธุรกิจต่างประเทศ ในเดือนกุมภาพันธ์ ปี 2551 บริษัทบำรุงราษฎร์อินเตอร์เนชั่นแนล
  จำกัดได้เพิ่มทุนจดทะเบียนจาก 2,749,336,700 บาท เป็น 3,199,336,700 บาท
  เพื่อลงทุนในการขยายกิจการของ AHI ในประเทศฟิลิปปินส์
  เนื่องจากบริษัทบำรุงราษฎร์อินเตอร์เนชั่นแนล จำกัด เป็นผู้ถือหุ้นผู้เดียวที่เพิ่มทุนใน AHI
  ประกอบกับการแปลงรายได้จากกิจการบริหารโรงพยาบาลเป็นหุ้น
  เป็นผลให้สัดส่วนการถือหุ้นของบริษัทบำรุงราษฎร์อินเตอร์เนชั่นแนล จำกัดใน AHI เพิ่มขึ้นจาก
  45.5% เป็น 54.4% ณ วันที่ 31 ธันวาคม 2551

  ในเดือนธันวาคม ปี 2551 บริษัท และบริษัทเอเชีย รีนัล แคร์ (เอสอีเอ) จำกัด (ARC
  (SEA)) ซึ่งเป็นบริษัทย่อยซึ่งบริษัทบำรุงราษฎร์อินเตอร์เนชั่นแนล จำกัด ถือหุ้น 100%
  ผ่านบริษัทเอเชีย รีนัล แคร์ จำกัด ได้ร่วมลงทุนจัดตั้งบริษัทเอเชีย รีนัล แคร์ (ประเทศไทย)
  จำกัด (ARC Thailand) ซึ่งมีทุนจดทะเบียนและชำระแล้ว 12 ล้านบาท บริษัทถือหุ้นใน ARC
  Thailand ในสัดส่วน 51% และ ARC (SEA) ถือหุ้นที่เหลืออีก 49% โดยในเดือนกุมภาพันธ์
  2552 ARC Thailand ได้ลงทุนในสัดส่วน 20% ในบริษัท เนพโฟรเมด จำกัด (เนพโฟรเมด)
  ซึ่งเป็นบริษัทที่มีคลินิกฟอกไต 14 แห่งในประเทศไทย และเมื่อรวมกับสัดส่วนที่ ARC (SEA)
  ถือหุ้นในเนพโฟรเมดโดยตรงอีก 40% แล้ว กลุ่มบริษัทถือหุ้นในเนพโฟรเมดทั้งสิ้น 60%

  ขณะนี้ บริษัทบำรุงราษฎร์อินเตอร์เนชั่นแนล
  จำกัดอยู่ระหว่างการทบทวนโครงการโรงพยาบาลบำรุงราษฎร์ ดูไบ
  ซึ่งอยู่ระหว่างหยุดพักการดำเนินงานชั่วคราว และบริษัทบำรุงราษฎร์อินเตอร์เนชั่นแนล จำกัด
  ได้ตั้งสำรองเงินลงทุนในโครงการนี้ไว้แล้วทั้งจำนวนในปี 2551

  ในปี 2551 บริษัทได้รับการยอมรับจากหลายองค์กรสำหรับความสำเร็จในหลายๆด้าน
  โดยได้รับรางวัลดังต่อไปนี้

  1. Best Managed Company in Thailand – Small Cap ปี 2551 จากนิตยสาร
  Asiamoney

  2. รางวัลการบริหารสู่ความเป็นเลิศ Thailand Quality Class (TQC)
  โดยสำนักงานรางวัลคุณภาพแห่งชาติ ซึ่งถือเป็นรางวัลระดับมาตรฐานโลก
  เนื่องจากมีพื้นฐานทางด้านเทคนิคและกระบวนการตัดสินรางวัลเช่นเดียวกับรางวัลคุณภาพแห่งชาติของประเทศสหรัฐอเมริกา
  หรือ The Malcolm Baldrige National Quality Award (MBNQA)

  3. ผลสำรวจอันดับสี่ด้านบริษัทในประเทศไทยโดยรวม
  และผลสำรวจอันดับหนึ่งด้านคุณภาพของสินค้าและบริการจาก Asian Wall Street Journal

  4.
  รางวัลสถานพยาบาลยอดเยี่ยมด้านการท่องเที่ยวเชิงสุขภาพจากการท่องเที่ยวแห่งประเทศไทย
  โดยโรงพยาบาลบำรุงราษฎร์เป็นโรงพยาบาลแห่งแรกที่ได้รับรางวัลประเภทนี้

  5. รางวัลความเป็นเลิศและความสำเร็จด้านสารสนเทศทางการแพทย์ประยุกต์
  โดยสมาคมผู้อำนวยการด้านการแพทย์ระบบสารสนเทศ (Association of Medical
  Directors of Information Systems)
  โรงพยาบาลบำรุงราษฎร์เป็นโรงพยาบาลเพียงแห่งเดียวนอกสหรัฐอเมริกาที่ได้รับรางวัลนี้ในปี
  2551

  6. รางวัลบริษัทที่มีนวัตกรรมยอดเยี่ยมแห่งประเทศไทย จากคณะพาณิชยศาสตร์และการบัญชี
  จุฬาลงกรณ์มหาวิทยาลัย

  7. รางวัลเว็บไซต์ยอดเยี่ยมด้านการท่องเที่ยวเชิงสุขภาพระดับนานาชาติ
  จากงานประกาศผลรางวัล Consumer Health World Awards ประจำปี 2551
  ซึ่งจัดขึ้นในประเทศสหรัฐอเมริกา

  8. ผลสำรวจอันดับเจ็ดด้านบริษัทที่คนอยากทำงานด้วยมากที่สุด ภายใต้โครงการ
  Business.com Consumer Vote โดยนิตยสาร Business.com

2.2 ภาพรวมการประกอบธุรกิจของกลุ่มบริษัท

ผังโครงสร้างองค์กร

[]

  บริษัท โรงพยาบาลบำรุงราษฎร์ จำกัด (มหาชน) (“บริษัท”)
  ประกอบกิจการโรงพยาบาลเอกชนในกรุงเทพมหานคร
  ด้วยความสามารถในการรองรับผู้ป่วยในได้ 554 เตียงและผู้ป่วยนอก 4,500 คนต่อวัน
  และเป็นหนึ่งในผู้นำในการให้บริการทางการแพทย์ในประเทศไทยและในภูมิภาคเอเชียตะวันออกเฉียงใต้
  โดยมีการให้บริการอย่างครบวงจรทั้งการบริการผู้ป่วยนอกและการบริการผู้ป่วยใน
  ตลอดเวลาที่ผ่านมา บริษัทได้ให้ความสำคัญกับการรักษาพยาบาลที่มีคุณภาพ
  คณะแพทย์และพนักงานที่มีความเชี่ยวชาญ
  และเป็นโรงพยาบาลแห่งแรกในเอเชียที่ได้รับการรับรองคุณภาพโรงพยาบาลระดับสากล (JCI
  Accreditation) ตามมาตรฐานการรับรองของสหรัฐอเมริกา

  บริษัทมีบริษัทย่อยซึ่งบริษัทถือหุ้น 100% อยู่สองบริษัท คือ บริษัท บำรุงราษฎร์ เมดิคอล เซ็นเตอร์
  จำกัด และบริษัท ไวทัลไลฟ์ จำกัด และบริษัทย่อยซึ่งบริษัทถือหุ้น 51% อยู่หนึ่งบริษัท คือ บริษัท
  เอเชีย รีนัล แคร์ (ประเทศไทย) จำกัด มีบริษัทร่วมสองบริษัท คือ บริษัท บำรุงราษฎร์
  อินเตอร์เนชั่นแนล จำกัด ซึ่งบริษัทถือหุ้น 31.5% และบริษัท ซีดีอี เทรดดิ้ง จำกัด (เดิมชื่อ
  บริษัท โกลเบิลแคร์ โซลูชั่น (ประเทศไทย) จำกัด) ซึ่งบริษัทถือหุ้น 30%
  และบริษัทที่เกี่ยวข้องกันหนึ่งบริษัท คือบริษัท โกลเบิล แคร์ โซลูชั่น เอส. เอ.
  ในประเทศลักเซมเบิร์ก ซึ่งบริษัทถือหุ้นอยู่ 14%

  บริษัท บำรุงราษฎร์ เมดิคอล เซ็นเตอร์ จำกัด (“BMC”) เป็นเจ้าของอาคารโรงพยาบาล
  บำรุงราษฎร์อินเตอร์เนชั่นแนล ซึ่งให้บริษัท โรงพยาบาลบำรุงราษฎร์ จำกัด (มหาชน) เช่า

  บริษัท ไวทัลไลฟ์ จำกัด (“Vitallife”)
  เป็นผู้ริเริ่มศูนย์ส่งเสริมสุขภาพและเวชศาสตร์วัยยุวัฒน์ (anti-aging) แบบครบวงจร
  เชี่ยวชาญทางด้านการให้บริการป้องกันและรักษาเพื่อชะลอความเสื่อมของร่างกาย
  โดยมุ่งเน้นกลุ่มเป้าหมายที่สนใจการดูแลรักษาสุขภาพเป็นพิเศษ
  โปรแกรมไวทัลไลฟ์มีการผสมผสานระหว่างคณะแพทย์มืออาชีพที่มีความเชี่ยวชาญและวิทยาการมาตรฐานระดับสากล
  เพื่อออกแบบโปรแกรมสุขภาพสำหรับลูกค้าแต่ละรายโดยเฉพาะ
  ซึ่งมีทั้งโปรแกรมการออกกำลังกาย โปรแกรมโภชนาการ และโปรแกรมอาหารเสริม
  เพื่อสุขภาพที่ดี

  บริษัท บำรุงราษฎร์อินเตอร์เนชั่นแนล จำกัด
  เป็นผู้ดำเนินการลงทุนในโครงการต่างๆในต่างประเทศของบริษัท ณ วันที่ 31 ธันวาคม 2551
  บริษัทบำรุงราษฎร์อินเตอร์เนชั่นแนล จำกัดมีโรงพยาบาลและคลินิกจำนวน 85 แห่งใน 7
  ประเทศ โดยที่นักลงทุนเชิงกลยุทธ์ของบริษัท บำรุงราษฎร์อินเตอร์เนชั่นแนล จำกัด ประกอบด้วย
  Istithmar ซึ่งเป็นบริษัทลงทุนของรัฐบาลประเทศสหรัฐอาหรับเอมิเรตส์, Temasek
  แห่งประเทศสิงคโปร์, Asia Financial Holdings ในฮ่องกง และ ธนาคารกรุงเทพ จำกัด
  (มหาชน) ซึ่งพันธมิตรเหล่านี้ของบริษัทบำรุงราษฎร์อินเตอร์เนชั่นแนล
  จำกัดมีชื่อเสียงในระดับนานาชาติและมีอิทธิพลในภูมิภาคนั้นๆ
  ทำให้บริษัทบำรุงราษฎร์อินเตอร์เนชั่นแนล
  จำกัดมีโอกาสในการลงทุนใหม่ๆและเครือข่ายพันธมิตรโดยเฉพาะในตะวันออกกลางและเอเชีย

  บริษัท เอเชีย รีนัล แคร์ (ประเทศไทย) จำกัด (“ARC Thailand”)
  เป็นบริษัทร่วมทุนระหว่างบริษัท และ บริษัท เอเชีย รีนัล แคร์ (เอสอีเอ) พีทีอี จำกัด ARC
  Thailand ได้เข้าทำสัญญา เพื่อลงทุน 20% ในบริษัท เนพโฟรเมด จำกัด
  ผู้ให้บริการไตเทียมซึ่งมี 14 คลินิกในประเทศไทย

  บริษัท ซีดีอี เทรดดิ้ง จำกัด (“CDE Trading”) (เดิมชื่อ บริษัท โกลเบิลแคร์ โซลูชั่น
  (ประเทศไทย) จำกัด) เดิมเป็นบริษัทพัฒนาระบบซอฟท์แวร์สำหรับโรงพยาบาล ในเดือนธันวาคม
  2550 บริษัท โกลเบิลแคร์ โซลูชั่น (ประเทศไทย) จำกัดได้ขายสินทรัพย์หลัก
  คือผลิตภัณฑ์ซอฟท์แวร์บริหารโรงพยาบาล และสินทรัพย์อื่นๆ ให้กับ ไมโครซอฟท์ คอร์ปอเรชั่น
  ประเทศสหรัฐอเมริกา และบริษัท ไมโครซอฟท์ (ประเทศไทย) จำกัด และบริษัท โกลเบิลแคร์
  โซลูชั่น (ประเทศไทย) จำกัด ได้ดำเนินการจดทะเบียนเปลี่ยนชื่อเป็น บริษัท ซีดีอี เทรดดิ้ง
  จำกัด โดยที่ขณะนี้ CDE Trading อยู่ระหว่างการศึกษาโครงการลงทุนใหม่ๆ

  บริษัท โกลเบิล แคร์ โซลูชั่น เอส. เอ. (“GCS Luxemburg”)
  ขณะนี้หยุดการดำเนินการชั่วคราว

2.3 โครงสร้างรายได้ 

  หน่วย: ล้านบาท

  ------------------------------------------------------------------------------------------------------------------------
  กลุ่มธุรกิจ                 ดำเนินการโดย            % การถือหุ้นของบริษัท 2551               2550               2549       
  ----------------------- ---------------------- ---------------- ---------- ------- ---------- ------- ---------- -------
                                                                  รายได้รวม   %       รายได้รวม   %       รายได้รวม   %

  ธุรกิจการแพทย์             บมจ.                                    8,540      95.7    8,227      87.4    7,572      95.9
                          โรงพยาบาลบำรุงราษฎร์                                                                       

  ธุรกิจการแพทย์             บจ. ไวทัลไลฟ์            100.0            89         1.0     97         1.0     78         1.0

  รวมธุรกิจการแพทย์                                                  8,629      96.7    8,324      88.4    7,650      96.9

  ธุรกิจบริหารโรงพยาบาล      บจ. บำรุงราษฎร์          31.5*            -          -       17         0.2     57         0.7
                          อินเตอร์เนชั่นแนล                                                                            

  รวมธุรกิจบริหารโรงพยาบาล                                           -          -       17         0.2     57         0.7

  ธุรกิจให้เช่า               บมจ.                                    128        1.4     132        1.4     118        1.5
                          โรงพยาบาลบำรุงราษฎร์                                                                       

  รวมธุรกิจให้เช่า                                                    128        1.4     132        1.4     118        1.5

  อื่นๆ                     บมจ.                                    167        1.9     925        9.9     57         0.7
                          โรงพยาบาลบำรุงราษฎร์**                                                                     

  อื่นๆ                     บจ. บำรุงราษฎร์          100.0            1          -       2          -       1          -
                          เมดิคอลเซ็นเตอร์                                                                            

  อื่นๆ                     บจ. บำรุงราษฎร์          31.5             -          -       13         0.1     12         0.2
                          อินเตอร์เนชั่นแนล                                                                            

  รวมอื่นๆ                                                          168        1.9     940        10.0    70         0.9

  รวม                                                             8,925      100.0   9,413      100.0   7,895      100.0
  ------------------------------------------------------------------------------------------------------------------------

  * เมื่อเดือนเมษายน 2550 บริษัทบำรุงราษฎร์อินเตอร์เนชั่นแนล จำกัด
  เปลี่ยนสถานะจากบริษัทย่อยเป็นบริษัทร่วมของบริษัท ดังนั้น รายได้จากธุรกิจบริหารโรงพยาบาล
  จำนวน 17 ล้านบาทในปี 2550 จึงเป็นรายได้ในไตรมาส 1 เท่านั้น
  เนื่องจากบัญชีของบริษัทบำรุงราษฎร์อินเตอร์เนชั่นแนล จำกัด ไม่ได้รวมอยู่ในบัญชีของบริษัท
  ตั้งแต่ไตรมาส 2 ปี 2550 เป็นต้นมา

  ** ในปี 2550 บมจ. โรงพยาบาลบำรุงราษฎร์ มีรายได้อื่นๆจำนวน 925 ล้านบาท
  ซึ่งส่วนหนึ่งจำนวน 829 ล้านบาทเป็นส่วนแบ่งกำไรจากบริษัท ซีดีอี เทรดดิ้ง จำกัด (CDE
  Trading) (เดิมชื่อบริษัท โกลเบิลแคร์ โซลูชั่น (ประเทศไทย) จำกัด)
  ซึ่งส่วนใหญ่เป็นกำไรจากการขายสินทรัพย์ของ CDE Trading
  ซึ่งเป็นกำไรซึ่งไม่เกี่ยวกับการดำเนินงานโดยปกติของบริษัทและเกิดขึ้นครั้งเดียว
  หักด้วยผลการดำเนินงานของ CDE Trading

2.4 เป้าหมายการดำเนินธุรกิจ

  บริษัทมีเป้าหมายการดำเนินธุรกิจดังต่อไปนี้

  1.
  การขยายธุรกิจและยกระดับการให้บริการในพื้นที่ของโรงพยาบาลในกรุงเทพมหานครในช่วงห้าปีข้างหน้า
  เพื่อรองรับจำนวนผู้ป่วยที่เพิ่มขึ้น โดยเฉพาะผู้ป่วยนอก
  บริษัทจึงมีแผนการขยายโรงพยาบาลในกรุงเทพมหานครดังนี้

1.  อาคารบำรุงราษฎร์อินเตอร์เนชั่นแนลคลินิกใหม่: บริษัทได้สร้างอาคารผู้ป่วยนอกใหม่
    ซึ่งเป็นอาคาร 22 ชั้น โดยที่ 10 ชั้นแรกเป็นที่จอดรถ
    บริษัทมีโครงการเปิดชั้นอาคารตามความต้องการในอีกห้าปีข้างหน้าเพื่อรองรับจำนวนผู้ป่วยที่เพิ่มขึ้น

2.  อาคารโรงพยาบาลบำรุงราษฎร์อินเตอร์เนชั่นแนลปัจจุบัน:
    อาคารโรงพยาบาลปัจจุบันนี้มีอายุการใช้งานกว่า 10 ปีแล้ว
    ดังนั้นบริษัทจึงมีการปรับปรุงและยกระดับอาคาร ซึ่งรวมถึงห้องผู้ป่วยในและคลินิกผู้ป่วยนอก
    โดยจะใช้เวลา 2 ปี การปรับปรุงดังกล่าว ไม่ใช่เป็นเพียงการตกแต่งภายในใหม่
    แต่เป็นการรวมเอาเทคโนโลยีสารสนเทศในการรักษาพยาบาลเข้ามาไว้ข้างเตียงผู้ป่วย
    มีระบบการสื่อสารและบันเทิงที่ครบวงจร
    และมีการควบคุมสภาพแวดล้อมและความปลอดภัยของผู้ป่วยเป็นสำคัญ

3.  อาคารบีเอชทาวเวอร์: ขณะนี้อาคารบีเอชทาวเวอร์
    ให้บริการที่พักอาศัยของครอบครัวและญาติของผู้ป่วย
    บริษัทมีแผนที่จะปรับเปลี่ยนที่พักอาศัยให้เป็นเตียงผู้ป่วยใน
    โดยจะเปิดให้บริการทีละชั้นตามความต้องการ

  2. เป็นผู้นำในการให้บริการทางการแพทย์ในภูมิภาค:
  โรงพยาบาลมีความมุ่งมั่นที่จะคงความเป็นผู้นำในการให้บริการทางการแพทย์อยู่เสมอ
  ทั้งในประเทศไทยและในภูมิภาคนี้
  ตลอดจนมีการพัฒนาคุณภาพการรักษาพยาบาลและบริการอย่างต่อเนื่อง

  3. การขยายธุรกิจไปยังต่างประเทศ: บริษัทมีนโยบายในการขยายธุรกิจไปยังต่างประเทศ
  โดยการลงทุนผ่านบริษัทบำรุงราษฎร์อินเตอร์เนชั่นแนล จำกัด

4. โอกาสในธุรกิจที่ช่วยส่งเสริมกิจการโรงพยาบาล: โรงพยาบาลบำรุงราษฎร์ เป็นโรงพยาบาลแห่งแรกในประเทศที่มีการขยายธุรกิจสู่ศูนย์ส่งเสริมสุขภาพแบบครบวงจร เพื่อป้องกันและรักษาชะลอความเสื่อมของร่างกาย บริษัทจะยังคงหาโอกาสในการขยายกิจการเช่นนี้ เพื่อเป็นการส่งเสริมฐานการให้บริการทางด้านการแพทย์ของโรงพยาบาลต่อไป

  ความคืบหน้าของเป้าหมายการดำเนินธุรกิจ

1. การขยายพื้นที่การให้บริการในกรุงเทพมหานคร: 

1.  อาคารบำรุงราษฎร์อินเตอร์เนชั่นแนลคลินิกใหม่: การก่อสร้างอาคารได้แล้วเสร็จ
    และได้เปิดพื้นที่ส่วนใหญ่เพื่อให้บริการ ได้แก่ ที่จอดรถ 10 ชั้นแรก คลินิก 5 ชั้น และอีก 4
    ชั้นเป็นชั้นสนับสนุนการให้บริการผู้ป่วยนอก ล็อบบี้ และศูนย์อาหาร

2.  อาคารโรงพยาบาลบำรุงราษฎร์อินเตอร์เนชั่นแนลปัจจุบัน:
    บริษัทได้เริ่มปรับปรุงห้องพักผู้ป่วยใน โดยได้ปรับปรุงแล้วเสร็จจำนวน 76 เตียง ณ วันที่ 31
    ธันวาคม 2551

3.  อาคารบีเอชทาวเวอร์: บริษัทได้ซื้อที่ดินและอาคารบีเอชทาวเวอร์ จากธนาคารกรุงเทพ
    จำกัด (มหาชน) ในเดือนกุมภาพันธ์ 2551 ขณะนี้บริษัทใช้อาคารบีเอชทาวเวอร์
    เป็นที่พักอาศัยให้เช่า และมีแผนการปิดเพื่อตกแต่งปรับปรุงอาคารเมื่อมีความต้องการเพิ่มขึ้น

2. การเป็นผู้นำในการให้บริการทางการแพทย์ในภูมิภาค: โรงพยาบาลบำรุงราษฎร์ มีการพัฒนาคุณภาพการให้บริการอย่างต่อเนื่อง ซึ่งมีผลให้โรงพยาบาลเป็นผู้นำทางด้านคุณภาพ ดังจะเห็นได้จากการที่โรงพยาบาลเป็นโรงพยาบาลเอกชนแห่งแรกที่ได้รับการรับรองคุณภาพโรงพยาบาลไทย (HA) และเป็นโรงพยาบาลแห่งแรกในเอเชียที่ได้รับการรับรองคุณภาพโรงพยาบาลระดับสากลโดย JCIA และได้รับการต่ออายุการรับรองดังกล่าวเป็นครั้งที่สามอย่างต่อเนื่องในปี 2551 

  3. การขยายธุรกิจไปต่างประเทศ: บริษัทมีการลงทุนในโรงพยาบาลในต่างประเทศผ่านบริษัท
  บำรุงราษฎร์อินเตอร์เนชั่นแนล จำกัด ซึ่งในปี 2548 ได้ลงทุนในโรงพยาบาลเอเชียน ฮอสพิทอล
  ในประเทศฟิลิบปินส์ และในปี 2550 ได้ลงทุนในสัดส่วน 100% ใน บริษัท เอเชีย รีนัล แคร์
  จำกัด และได้รับสัญญาบริหารโรงพยาบาลบำรุงราษฎร์ อัล มาฟรัก ในรัฐอาบูดาบี
  สหรัฐอาหรับเอมิเรตส์

  ในปี 2551 ทุกโครงการที่ดำเนินการอยู่ของบริษัทบำรุงราษฎร์อินเตอร์เนชั่นแนล จำกัด
  มีผลกำไร เป็นผลให้ผลการดำเนินงานของบริษัทบำรุงราษฎร์อินเตอร์เนชั่นแนล จำกัด เป็นบวก
  และมีผลกำไรในปี 2551 เช่นกัน